บริหารเภสัชกิจ - วิกิพีเดีย

# บริหารเภสัชกิจ

### จากวิกิพีเดีย สารานุกรมเสรี

บริหารเภสัชกิจ(อังกฤษ:Pharmaceutical Administration)เป็นกลุ่มวิชาที่เรียนในคณะเภสัชศาสตร์ว่าด้วยเรื่องการจัดการบริหารในอุตสาหกรรมยาประกอบด้วยวิชาที่ต้องเรียนดังนี้

1. การบริหารเภสัชกิจ
2. คอมพิวเตอร์ทางเภสัชศาสตร์
3. เภสัชเศรษฐศาสตร์
4. นิติเภสัชกรรมและจรรยาบรรณเภสัช
5. การบริหารงานเภสัชกรรมโรงพยาบาล
6. ปัญหาพิเศษทางบริหารเภสัชกิจ
7. เภสัชภัณฑ์
8. การจัดการร้านขายยา (Drug Store Management)
9. พฤติกรรมองค์กรทางเภสัชกิจ
10. การวิจัยทางการตลาดยา

## [แก้] การบริหารเภสัชกิจ

- ลักษณะกระบวนวิชาประกอบด้วย การบริหารจัดการ การตลาด การวิเคราะห์โอกาส หลักการตัดสินใจ การบริหารเวชภัณฑ์ การบริหารการเงิน

และงบประมาณขององค์กรเภสัชกิจ

- วัตถุประสงค์การเรียนรู้ เพื่อให้สามารถอธิบายหลักการของการบริหารจัดการเภสัชกิจ และนำไปประยุกต์กับองค์กรเภสัชกิจได้

## [แก้] คอมพิวเตอร์ทางเภสัชศาสตร์

- ลักษณะกระบวนวิชา เป็นการศึกษาการใช้โปรแกรมสำเร็จรูปต่างๆ มาประยุกต์ใช้ในงานด้านเภสัชกรรม รวมถึงการสืบค้นข้อสนเทศต่างๆ ทางด้านเภสัชศาสตร์
- วัตถุประสงค์การเรียนรู้ เพื่อให้สามารถนำวิทยาการทางด้านคอมพิวเตอร์ มาประยุกต์ใช้ในงานเภสัชกรรมต่างๆ ได้อย่างเหมาะสมและมีประสิทธิภาพ

## [แก้] การตลาดยา

- ลักษณะกระบวนวิชาประกอบด้วย หลักการตลาดยา พฤติกรรมของตลาด การจูงใจแพทย์ผู้เขียนใบสั่งยาและผู้ป่วย การพัฒนาเภสัชภัณฑ์การแข่งขัน และการส่งเสริมการตลาดของเภสัชภัณฑ์
- วัตถุประสงค์การเรียนรู้ เพื่อให้สามารถอธิบายหลักการต่างๆ ของการตลาดยา และนำไปประยุกต์ได้

## [แก้] เภสัชเศรษฐศาสตร์

- ลักษณะกระบวนวิชาประกอบด้วย หลักการเภสัชเศรษฐศาสตร์มาวิเคราะห์วิจัย เพื่อประเมินเปรียบเทียบผลการใช้ยา การให้บริการเภสัชกิจและการแพทย์ในส่วนที่เกี่ยวข้องกับการใช้ยา รวมทั้งการประยุกต์เภสัชเศรษฐศาสตร์ในงานเภสัชกรรม
- วัตถุประสงค์การเรียนรู้ เพื่อให้มีความรู้ ความเข้าใจในหลักการของเภสัชเศรษฐศาสตร์ และสามารถประยุกต์ใช้หลักการที่ได้เรียนรู้ในงานเภสัชกรรมได้อย่างเหมาะสม

## [แก้] นิติเภสัชกรรมและจรรยาบรรณเภสัช

- ลักษณะกระบวนวิชา เป็นการศึกษาเกี่ยวกับกฎหมายและข้อบังคับต่างๆ ที่เกี่ยวข้องกับการประกอบวิชาชีพเภสัชกรรม การควบคุมกำกับดูแลผลิตภัณฑ์สุขภาพ และจรรยาบรรณแห่งการประกอบวิชาชีพเภสัชกรรม
- วัตถุประสงค์การเรียนรู้

1. เพื่อให้ทราบถึงแนวทางการประกอบวิชาชีพเภสัชกรรมโดยถูกต้องตามกฎหมาย
2. เพื่อให้ทราบแนวทางในการใช้กฎหมายเพื่อการควบคุมกำกับดูแลผลิตภัณฑ์สุขภาพได้อย่างเหมาะสม
3. เพื่อให้ตระหนักถึงความสำคัญและใช้จรรยาบรรณเป็นแนวทางในการประกอบวิชาชีพเภสัชกรรม

## [แก้] การบริหารงานเภสัชกรรมโรงพยาบาล

- ลักษณะกระบวนวิชา การจัดองค์กรของโรงพยาบาล การดำเนินงานของแผนกเภสัชกรรม และความสัมพันธ์ของเภสัชกรและบุคลากรทางวิทยาศาสตร์สุขภาพ
- วัตถุประสงค์การเรียนรู้ เพื่อให้เข้าใจและสามารถอธิบายถึงหลักเกณฑ์ และวิธีการบริหารงานเภสัชกรรมโรงพยาบาล

## [แก้] ปัญหาพิเศษทางบริหารเภสัชกิจ

- ลักษณะกระบวนวิชา ฝึกปฏิบัติการดำเนินการวางแผนการวิจัย ขั้นตอนการทำวิจัย การวิเคราะห์ข้อมูล รวมทั้งการนำเสนอผลงาน
- วัตถุประสงค์การเรียนรู้ เพื่อให้สามารถวางแผนการวิจัย ขั้นตอนการทำวิจัย การวิเคราะห์ข้อมูล รวมทั้งการนำเสนอผลงานด้านบริบาลเภสัชกรรม

## [แก้] เภสัชภัณฑ์

- ลักษณะกระบวนวิชา ศึกษาเกี่ยวกับผลิตภัณฑ์ยาที่มีจำหน่ายในประเทศไทย โดยเน้นผลิตภัณฑ์ยาที่มีจำหน่ายในร้านขายยาเป็นหลัก ศึกษาถึง ชื่อสามัญทางยา ชื่อการค้า ผู้ผลิต การออกฤทธิ์ของยา การนำไปใช้ และเปรียบเทียบคุณสมบัติของผลิตภัณฑ์ยาต่างๆ
- วัตถุประสงค์การเรียนรู้ เมื่อเรียนจบ ผู้เรียนจะสามารถ

1. รู้จักผลิตภัณฑ์ยาชนิดต่างๆ รวมทั้งคุณสมบัติของผลิตภัณฑ์ยาแต่ละตัว
2. เปรียบเทียบคุณสมบัติของยาผลิตภัณฑ์ยาในกลุ่มเดียวกัน และสามารถเลือกใช้ให้เหมาะสมกับผู้ป่วยได้

## [แก้] การจัดการร้านขายยา (Drug Store Management)

- ลักษณะกระบวนวิชา การลงทุน การเลือกทำเลที่ตั้ง การจัดแผนผังร้าน การส่งเสริมการขาย การตั้งราคา การขาย และการให้บริการการควบคุมยาคงคลัง การบริหารบุคลากรของร้านขายยา และบทบาทความรับผิดชอบของร้านขายยาต่อสังคม
- วัตถุประสงค์การเรียนรู้ เพื่อให้สามารถเข้าใจและอธิบายหลักการจัดการร้านขายยาได้

## [แก้] พฤติกรรมองค์กรทางเภสัชกิจ

- ลักษณะกระบวนวิชา ศึกษาความหมาย ขอบเขต และประเภทของการวิจัยการตลาดยา รวมทั้งขั้นตอนของการวิจัย การเก็บข้อมูล การสุ่มตัวอย่าง การวางแผนวิเคราะห์ข้อมูล การเลือกใช้สถิติที่เหมาะสมในการวิเคราะห์ข้อมูล การแปลผลการรายงานผล และการเสนอแนะแนวทางแก้ไขปัญหา
- วัตถุประสงค์การเรียนรู้ เมื่อเรียนจบ ผู้เรียนจะสามารถ

1. นักศึกษา ได้ศึกษาแนวทาง และ ขั้นตอนของกระบวนวิชาการวิจัยการตลาดยา
2. ศึกษา และเรียนรู้ การเลือกวิธีการทางสถิติ

## [แก้] การวิจัยทางการตลาดยา

- ลักษณะกระบวนวิชา ศึกษาความหมาย ขอบเขต และประเภทของการวิจัยการตลาดยา รวมทั้งขั้นตอนของการวิจัย การเก็บข้อมูล การสุ่มตัวอย่าง การวางแผนวิเคราะห์ข้อมูล การเลือกใช้สถิติที่เหมาะสมในการวิเคราะห์ข้อมูล การแปลผลการรายงานผล และการเสนอแนะแนวทางแก้ไขปัญหา
- วัตถุประสงค์การเรียนรู้ เมื่อเรียนจบ ผู้เรียนจะสามารถ

1. นักศึกษา ได้ศึกษาแนวทาง และ ขั้นตอนของกระบวนวิชาการวิจัยการตลาดยา
2. ศึกษา และเรียนรู้ การเลือกวิธีการทางสถิติ

## [แก้] อ้างอิง

- คณะเภสัชศาสตร์ มหาวิทยาลัยเชียงใหม่

ดึงข้อมูลจาก "http://th.wikipedia.org../../../%E0%B8%9A/%E0%B8%A3/%E0%B8%B4/%E0%B8%9A%E0%B8%A3%E0%B8%B4%E0%B8%AB%E0%B8%B2%E0%B8%A3%E0%B9%80%E0%B8%A0%E0%B8%AA%E0%B8%B1%E0%B8%8A%E0%B8%81%E0%B8%B4%E0%B8%88.html".

หมวดหมู่: เภสัชกรรม

##### Views

- บทความ
- อภิปราย
- รุ่นปัจจุบัน

##### ค้นหา